**Pályázati kiírás**

**a Liget Piactér területén létrejövő üzletsor üzleteinek hasznosítására**

1. Bevezető
2. Túrkeve Városi Önkormányzat pályázatot hirdet a Liget Piactér területén építendő üzletsor 1. sz., 2. sz., 4. sz., 5. sz., 6. sz., 7. sz., és 8. sz. üzleteinek hasznosítására.
3. Pályázat benyújtásának helye, módja: Sallai Róbert Benedek polgármester, 5420 Túrkeve, Petőfi tér 1., postai úton, ajánlott küldeményként, a borítékra ráírva: ”LIGET PIACTÉR ÜZELTSOR PÁLYÁZAT”.
4. A pályázatokat egy példányban kell benyújtani.
5. A pályázat akkor tekinthető érvényesnek, ha tartalmazza az II. pont, a)-h) alpontjaiban levő valamennyi dokumentumot, nyilatkozatot, a III. pontban foglalt, valamint a IV. pontban levő egyes üzlethelyiségekre vonatkozó vállalásokat, nyilatkozatokat.
6. Hiánypótlásra lehetőség nincs.
7. Pályázat benyújtásának határideje: 2022. június 30., postabélyegző szerint.
8. Pályázati határidőn túl, nem postai úton és ajánlott küldeményként érkező, valamint az I.4. pontban felsoroltakat nem tartalmazó pályázat nem kerül értékelésre.
9. A pályázatok bontását, döntésre előkészítését a jegyző által kijelölt három fő köztisztviselő végzi, melyről jegyzőkönyv készül.
10. A pályázatokról a képviselő-testület dönt a pályázati határidő lejártát követő első ülésén.
11. Az önkormányzat fenntartja a jogot, hogy bármelyik üzlethelyiség esetén ne hozzon döntést, új pályázatot írjon ki, különösen abban az esetben, ha a pályázó által végzendő tevékenység nem illik a Liget környezetébe.
12. Általános feltételek

A pályázati rendszer pontozáson alapul, értelemszerűen a legmagasabb pontszámot elérő pályázó lehet nyertes.

Az üzletek induló bérleti díja minimum 1950 Ft/m²/hó. A bérleti díj összege évente a KSH által megállapított éves inflációs rátával növekszik.

Pályázat részeként benyújtandó dokumentumok:

1. A vállalkozás korábbi tevékenységeinek bemutatása;
2. Tervezett tevékenység, szolgáltatás, forgalmazni kívánt termékkör bemutatása;
3. Napi, heti, éves nyitvatartási idő bemutatása;
4. Nyilatkozat arról, hogy a nyitvatartási időn kívüli városi rendezvényeken nyitva kíván-e tartani;
5. Vállalja-e, hogy növeli a foglalkoztatottjai létszámát, ha igen hány fővel;
6. Vállal-e a minimum induló bérleti díjnál magasabbat, s ha igen milyen összeget;
7. Nyilatkozat az épületek bekerülési költségéhez történő hozzájárulás mértékéről az alap infrastruktúrán túl;
8. Igazolás a pályázó köztartozás mentességéről (állami és önkormányzati);
9. Valamennyi üzlethelyiségre vonatkozó pontozás

|  |  |
| --- | --- |
| 1. legmagasabb m²-enkénti bérleti díj   második legmagasabb m²-enkénti bérleti díj  harmadik legmagasabb m²-enkénti bérleti díj | 30 pont  25 pont  20 pont |
| 1. legtöbb naptári napon nyitvatartást vállaló pályázó   második legtöbb naptári napon nyitvatartást vállaló pályázó  harmadik legtöbb naptári napon nyitvatartást vállaló pályázó | 30 pont  20 pont  10 pont |
| 1. nyitvatartási időn kívüli városi rendezvényeken is nyitvatartást vállaló pályázó, a nyitástól számított legalább 3 évig | 25 pont |
| 1. vendéglátás esetén többször használatos eszközök tányér, pohár, evőeszközök biztosítása a vendégek részére | 20 pont |
| 1. pályázó vállalja, hogy környezetvédelmi szempontokat figyelembe véve nem környezetkárosító csomagolóeszközökkel biztosítja a szolgáltatását | 20 pont |
| 1. foglalkoztatotti létszám növelésének vállalása, ennek fenntartása a nyitástól számított legalább 3 évig, foglalkoztatottanként | 20 pont |
| 1. hozzájárulás az épületek bekerülési költségéhez, az alap infrastrukturán túl, 100.000 forintonként | 10 pont |

1. Egyes üzlethelyiségekre vonatkozó feltételek, pontozás

1.sz. üzlet: vendéglátóhely

Az üzletsor legészakibb helyén fekvő kb. 45 m²-es üzlethelyiség.

Az üzlethelyiség elsődleges funkciója: kávézó, cukrászda, vendéglátóhely.

Pontozás a II. ponton túl:

|  |  |
| --- | --- |
| 1. Pályázó vállalja, hogy a téli időszakban nyitvatartási időben folyamatosan forralt bort, nyári időszakban jeges kávét tart a kínálatában | 15 pont |
| 1. Pályázó vállalja, hogy a tavasztól őszig fagylaltot árusít | 15 pont |
| 1. Pályázó vállalja, hogy kávé kínálatában kávé különlegességeket tart kínálatában | 15 pont |
| 1. Pályázó érdemi piaci értékesítési gyakorlattal rendelkezik | 10 pont |

2. sz. üzlet: helyi termék üzlet (nem húsárú)

Kb. 18 m²-es üzlethelyiség.

Az üzlethelyiség profilja elsődlegesen helyi termelésből származó élelmiszeripari termékek forgalmazása, élelmiszer egészségügyi előírásoknak mindenben megfelelő gasztronómiai kínálat.

Pontozás a II. ponton túl:

|  |  |
| --- | --- |
| 1. Pályázó vállalja, hogy BIO védjegy minősítéssel ellátott termékeket tart a kínálatában | 15 pont |
| 1. Pályázó vállalja, hogy HÍR védjeggyel ellátott termékeket tart a kínálatában | 15 pont |
| 1. Pályázó vállalja, hogy Túrkevén előállított, túrkevei emberek foglalkoztatásával létrehozott élelmiszeripari terméket tart kínálatában | 15 pont |
| 1. Pályázó érdemi piaci értékesítési gyakorlattal rendelkezik | 10 pont |

4. sz. üzlet: lángossütő

Kb. 22 m²-es üzlethelyiség.

Az üzlethelyiség profilja lángos.

Pontozás a II. ponton túl:

|  |  |
| --- | --- |
| 1. Pályázó vállalja, hogy lángos kínálatában folyamatosan 10 féle lángosnál többet kínál | 10 pont |
| 1. Pályázó vállalja, hogy lángos kínálatában folyamatosan 20 féle lángosnál többet kínál | 20 pont |
| 1. Pályázó vállalja, hogy folyamatosan a lángoson túl egyéb, helyi gasztronómiai termékkínálattal egyező élelmiszeripari terméket is kínál | 10 pont |
| 1. Pályázó érdemi piaci értékesítési gyakorlattal rendelkezik | 10 pont |

5. sz. üzlet: lacipecsenye

Kb 25 m²-es üzlethelyiség.

Az üzlethelyiség profilja hagyományos melegkonyhai termékek.

Pontozás a II. ponton túl:

|  |  |
| --- | --- |
| 1. Pályázó vállalja, hogy melegkonyhai terméket kínál hagyományos gasztronómiai kínálatból lacipecsenye jellegű termékkínálattal | 10 pont |
| 1. Pályázó vállalja, hogy zsírban sült és grill jellegű ételeket egyaránt kínál | 10 pont |
| 1. Pályázó vállalja, hogy melegkonyhai termékeihez helyi savanyúságot és kenyér terméket értékesít/ad | 5 pont |
| 1. Pályázó vállalja, hogy a hagyományos grill és lacipecsenyei termékeken belül minimum 10 féle gasztronómiai kínálattal áll a vevők rendelkezésére | 10 pont |
| 1. Pályázó érdemi piaci értékesítési gyakorlattal rendelkezik | 10 pont |

6-7-8. sz. üzlet: bármilyen jellegű egyéb üzlet, elsősorban élelmiszer jelleggel

Egyenként kb. 10 m²-es üzlethelyiség.

Az üzlethelyiség profilja vegyesen választható, de elsősorban élelmiszer jellegű üzlet.

Pontozás a III. pontban foglaltak szerint.